title: Εκτελεστικός κανονισμός (ΕΕ) αριθ. 908/2012 της Επιτροπής, της 4ης Οκτωβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               5.10.2012

               EL

               Επίσημη Εφημερίδα της Ευρωπαϊκής Ένωσης

               L 271/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 908/2012 ΤΗΣ ΕΠΙΤΡΟΠΉΣ
   της 4ης Οκτωβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Οκτωβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  55,0

                  MA

                  74,2

                  MK

                  59,9

                  TR

                  57,9

                  XS

                  41,5

                  ZZ

                  57,7

                  0707 00 05

                  MK

                  22,1

                  TR

                  126,8

                  ZZ

                  74,5

                  0709 93 10

                  TR

                  115,1

                  ZZ

                  115,1

                  0805 50 10

                  AR

                  85,2

                  CL

                  108,8

                  TR

                  86,3

                  UY

                  79,0

                  ZA

                  99,8

                  ZZ

                  91,8

                  0806 10 10

                  MK

                  23,1

                  TR

                  126,3

                  ZZ

                  74,7

                  0808 10 80

                  BR

                  79,8

                  CL

                  136,1

                  NZ

                  133,8

                  US

                  158,1

                  ZA

                  127,3

                  ZZ

                  127,0

                  0808 30 90

                  CN

                  50,7

                  TR

                  110,0

                  ZZ

                  80,4

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/872 της Επιτροπής, της 22ας Μαΐου 2017, σχετικά με την τροποποίηση του κανονισμού (ΕΚ) αριθ. 1235/2008 για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες (Κείμενο που παρουσιάζει ενδιαφέρον για τον ΕΟΧ )

text:
               23.5.2017

               EL

               Επίσημη Εφημερίδα της Ευρωπαϊκής Ένωσης

               L 134/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/872 ΤΗΣ ΕΠΙΤΡΟΠΉΣ
   της 22ας Μαΐου 2017
   σχετικά με την τροποποίηση του κανονισμού (ΕΚ) αριθ. 1235/2008 για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 33 παράγραφοι 2 και 3 και το άρθρο 38 στοιχείο δ),
   Εκτιμώντας τα ακόλουθα:

               (1)

               Το παράρτημα III του κανονισμού (ΕΚ) αριθ. 1235/2008 (2) της Επιτροπής περιλαμβάνει τον κατάλογο των τρίτων χώρων των οποίων τα συστήματα παραγωγής και τα μέτρα ελέγχου για τη βιολογική παραγωγή γεωργικών προϊόντων έχουν αναγνωριστεί ως ισοδύναμα με εκείνα του κανονισμού (ΕΚ) αριθ. 834/2007.

               (2)

               Η Δημοκρατία της Κορέας ενημέρωσε την Επιτροπή ότι η αρμόδια αρχή της χώρας πρόσθεσε έναν φορέα ελέγχου στον κατάλογο των φορέων ελέγχου που αναγνωρίζονται από τη Δημοκρατία της Κορέας.

               (3)

               Το παράρτημα IV του κανονισμού (ΕΚ) αριθ. 1235/2008 περιλαμβάνει κατάλογο των φορέων και των αρχών ελέγχου που είναι αρμόδιοι για τη διενέργεια ελέγχων και την έκδοση πιστοποιητικών στις τρίτες χώρες για τους σκοπούς της ισοδυναμίας.

               (4)

               Ο φορέας «Abcert AG» πληροφόρησε την Επιτροπή ότι έπαυσε να ασκεί δραστηριότητες πιστοποίησης σε όλες τις τρίτες χώρες για τις οποίες είχε αναγνωριστεί και ότι δεν θα πρέπει να περιλαμβάνεται πλέον στο παράρτημα IV του κανονισμού (ΕΚ) αριθ. 1235/2008.

               (5)

               Η Επιτροπή έλαβε και εξέτασε την αίτηση του φορέα «Agricert — Certificação de Produtos Alimentares LDA» σχετικά με την καταχώρισή του στον κατάλογο του παραρτήματος IV του κανονισμού (ΕΚ) αριθ. 1235/2008. Βάσει των πληροφοριών που έλαβε, η Επιτροπή κατέληξε στο συμπέρασμα ότι δικαιολογείται η αναγνώριση του φορέα «Agricert — Certificação de Produtos Alimentares LDA» για τις κατηγορίες προϊόντων Α και Δ όσον αφορά την Αγκόλα και το Σάο Τομέ και Πρίνσιπε.

               (6)

               Ο φορέας «Argencert SA» ενημέρωσε την Επιτροπή για την αλλαγή της διεύθυνσής του.

               (7)

               Η Επιτροπή έλαβε και εξέτασε την αίτηση του φορέα «Bioagricert S.r.l.», για τροποποίηση των προδιαγραφών του. Βάσει των πληροφοριών που έλαβε, η Επιτροπή κατέληξε στο συμπέρασμα ότι δικαιολογείται η επέκταση του γεωγραφικού πεδίου εφαρμογής της αναγνώρισης όσον αφορά τις κατηγορίες προϊόντων Α, Δ και Ε στη Μαλαισία και τη Σιγκαπούρη, και η επέκταση της αναγνώρισης για την Κίνα στις κατηγορίες προϊόντων Β και Ε.

               (8)

               Ο φορέας «CCOF Certification Services» ενημέρωσε την Επιτροπή ότι επιθυμεί την ανάκληση της αναγνώρισής του για την κατηγορία προϊόντων ΣΤ όσον αφορά το Μεξικό. Επομένως, δεν θα πρέπει πλέον να περιλαμβάνεται στον κατάλογο για την εν λόγω χώρα στο παράρτημα IV του κανονισμού (ΕΚ) αριθ. 1235/2008.

               (9)

               Ο φορέας «Certisys» ενημέρωσε την Επιτροπή για την αλλαγή της διεύθυνσής του. Επίσης, η Επιτροπή έλαβε και εξέτασε αίτηση του φορέα «Certisys» σχετικά με την τροποποίηση των προδιαγραφών του. Βάσει των πληροφοριών που έλαβε, η Επιτροπή κατέληξε στο συμπέρασμα ότι δικαιολογείται η επέκταση του γεωγραφικού πεδίου εφαρμογής της αναγνώρισης όσον αφορά τις κατηγορίες προϊόντων Α και Δ στη Λαϊκή Δημοκρατία του Κονγκό.

               (10)

               Η Επιτροπή έλαβε και εξέτασε την αίτηση του φορέα «Control Union Certifications» σχετικά με την τροποποίηση των προδιαγραφών του. Βάσει των πληροφοριών που έλαβε, η Επιτροπή κατέληξε στο συμπέρασμα ότι δικαιολογείται η επέκταση της αναγνώρισης για την Αγκόλα, τη Λευκορωσία, το Τσαντ, το Τζιμπουτί, την Ερυθραία, τα Φίτζι, το Κοσσυφοπέδιο (3), τη Λιβερία και τον Νίγηρα για τις κατηγορίες προϊόντων Α, Δ, E και ΣΤ, και για τη Λαϊκή Δημοκρατία του Κονγκό και τη Μαδαγασκάρη για τις κατηγορίες προϊόντων Α, Ε και ΣΤ.

               (11)

               Η Επιτροπή έλαβε και εξέτασε την αίτηση του φορέα «Ecocert SA» σχετικά με την τροποποίηση των προδιαγραφών του. Βάσει των πληροφοριών που έλαβε, η Επιτροπή κατέληξε στο συμπέρασμα ότι δικαιολογείται η επέκταση του γεωγραφικού πεδίου εφαρμογής της αναγνώρισης όσον αφορά τις κατηγορίες προϊόντων Α, Β και Δ στην Αίγυπτο, η επέκταση της αναγνώρισης για το Μονακό στην κατηγορία προϊόντων Γ και η επέκταση της αναγνώρισης για τη Βοσνία- Ερζεγοβίνη στις κατηγορίες προϊόντων Ε και ΣΤ.

               (12)

               Η Επιτροπή έλαβε και εξέτασε την αίτηση του φορέα «Florida Certified Organic Growers and Consumers, Inc. (FOG), DBA as Quality Certification Services (QCS)», για την τροποποίηση των προδιαγραφών του. Βάσει των πληροφοριών που έλαβε, η Επιτροπή κατέληξε στο συμπέρασμα ότι δικαιολογείται η επέκταση του γεωγραφικού πεδίου εφαρμογής της αναγνώρισης όσον αφορά τις κατηγορίες προϊόντων Α, Γ και Δ στην Ινδονησία.

               (13)

               Η Επιτροπή έλαβε και εξέτασε την αίτηση του φορέα «IMOcert Latinoamérica Ltda» σχετικά με την τροποποίηση των προδιαγραφών του. Βάσει των πληροφοριών που έλαβε, η Επιτροπή κατέληξε στο συμπέρασμα ότι δικαιολογείται η επέκταση του γεωγραφικού πεδίου εφαρμογής της αναγνώρισης όσον αφορά τις κατηγορίες προϊόντων Α, Β και Δ στην Αργεντινή, την Κόστα Ρίκα, τη Γουιάνα και την Ονδούρα. Επίσης, δικαιολογείται η επέκταση της αναγνώρισης του «IMOcert Latinoamérica Ltda» για το Μπελίζ, τη Βολιβία, τη Βραζιλία, τη Χιλή, την Κολομβία, την Κούβα, τη Δομινικανή Δημοκρατία, τον Ισημερινό, το Ελ Σαλβαδόρ, τη Γουατεμάλα, την Αϊτή, το Μεξικό, τη Νικαράγουα, τον Παναμά, την Παραγουάη, το Περού, την Ουρουγουάη και τη Βενεζουέλα για την κατηγορία προϊόντων B.

               (14)

               Η Επιτροπή έλαβε και εξέτασε την αίτηση του «LACON GmbH», για την τροποποίηση των προδιαγραφών του. Βάσει των πληροφοριών που έλαβε, η Επιτροπή κατέληξε στο συμπέρασμα ότι δικαιολογείται η επέκταση του γεωγραφικού πεδίου εφαρμογής της αναγνώρισης για τις κατηγορίες προϊόντων Α, Β και Δ στη Βοσνία- Ερζεγοβίνη, τη Χιλή, την Κούβα, την Αθιοπία και την πρώην Γιουγκοσλαβική Δημοκρατία της Μακεδονίας, και για τις κατηγορίες προϊόντων Α και Δ στη Δομινικανή Δημοκρατία, την Κένυα, τη Σουαζιλάνδη και τη Ζιμπάμπουε.

               (15)

               Ο φορέας «ÖkoP Zertifizierungs GmbH» ενημέρωσε την Επιτροπή ότι έπαυσε τις δραστηριότητες πιστοποίησης στην τρίτη χώρα για την οποία είχε αναγνωριστεί. Επομένως, δεν θα πρέπει πλέον να περιλαμβάνεται στον κατάλογο στο παράρτημα IV του κανονισμού (ΕΚ) αριθ. 1235/2008.

               (16)

               Η Επιτροπή έλαβε και εξέτασε την αίτηση του φορέα «Valsts SIA “Sertifikācijas un testēšanas centrs”» σχετικά με την καταχώρισή του στον κατάλογο του παραρτήματος IV του κανονισμού (ΕΚ) αριθ. 1235/2008. Βάσει των πληροφοριών που έλαβε, η Επιτροπή κατέληξε στο συμπέρασμα ότι δικαιολογείται η αναγνώριση του φορέα «Valsts SIA» για τις κατηγορίες προϊόντων Α, Β, Δ και Ε όσον αφορά τη Ρωσία και την Ουκρανία.

               (17)

               Το παράρτημα VI του κανονισμού (ΕΚ) αριθ. 1235/2008, όπως τροποποιήθηκε με τον εκτελεστικό κανονισμό (ΕΕ) 2016/1842 της Επιτροπής (4), περιέχει το νέο υπόδειγμα αποσπάσματος του πιστοποιητικού ελέγχου για την εισαγωγή βιολογικών προϊόντων στο πλαίσιο του ηλεκτρονικού συστήματος πιστοποίησης, το οποίο αναφέρεται στο άρθρο 14 παράγραφος 2 του κανονισμού (ΕΚ) αριθ. 1235/2008. Το τέταρτο, πρώην πέμπτο, εδάφιο του άρθρου 14 παράγραφος 2 εξακολουθεί να αναφέρεται στη θέση 15 και όχι στη θέση 14 του αποσπάσματος. Επιπλέον, στη θέση 14 του αποσπάσματος και στην αντίστοιχη υποσημείωση στο παράρτημα VI αναφέρεται εσφαλμένα το άρθρο 33 αντί του άρθρου 34 του κανονισμού (ΕΚ) αριθ. 889/2008 της Επιτροπής (5). Τα σφάλματα αυτά πρέπει να διορθωθούν.

               (18)

               Συνεπώς, θα πρέπει να τροποποιηθούν και να διορθωθούν αναλόγως τα παραρτήματα III, IV και VI του κανονισμού (ΕΚ) αριθ. 1235/2008.

               (19)

               Για λόγους σαφήνειας, οι διορθώσεις του κανονισμού (ΕΚ) αριθ. 1235/2008 θα πρέπει να εφαρμόζονται από την ημερομηνία εφαρμογής των σχετικών τροποποιήσεων με τον εκτελεστικό κανονισμό (ΕΕ) 2016/1842.

               (20)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής βιολογικής παραγωγής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 1235/2008
   Ο κανονισμός (ΕΚ) αριθ. 1235/2008 τροποποιείται ως εξής:

               1)

               Το παράρτημα III τροποποιείται σύμφωνα με το παράρτημα I του παρόντος κανονισμού.

               2)

               Το παράρτημα IV τροποποιείται σύμφωνα με το παράρτημα II του παρόντος κανονισμού.

         Άρθρο 2
   Διόρθωση του κανονισμού (ΕΚ) αριθ. 1235/2008
   Ο κανονισμός (ΕΚ) αριθ. 1235/2008 διορθώνεται ως εξής:

               1)

               Στο άρθρο 14 παράγραφος 2, το τέταρτο εδάφιο αντικαθίσταται από το ακόλουθο κείμενο:
               «Ο παραλήπτης μιας παρτίδας συμπληρώνει, κατά την παραλαβή, το τετραγωνίδιο 14 του πρωτοτύπου του αποσπάσματος πιστοποιητικού ελέγχου, για να πιστοποιείται ότι η παραλαβή της παρτίδας πραγματοποιήθηκε σύμφωνα με το άρθρο 34 του κανονισμού (ΕΚ) αριθ. 889/2008.».

               2)

               Το παράρτημα VI διορθώνεται σύμφωνα με το παράρτημα III του παρόντος κανονισμού.

         Άρθρο 3
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Το άρθρο 2 εφαρμόζεται από τις 19 Απριλίου 2017.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Μαΐου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 189 της 20.7.2007, σ. 1.

      (2)  Κανονισμός (ΕΚ) αριθ. 1235/2008 της Επιτροπής, της 8ης Δεκεμβρίου 2008, για τον καθορισμό λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες (ΕΕ L 334 της 12.12.2008, σ. 25).

      (3)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και είναι σύμφωνη με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνωμοδότηση του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.

      (4)  Εκτελεστικός κανονισμός (ΕΕ) 2016/1842 της Επιτροπής, της 14ης Οκτωβρίου 2016, για την τροποποίηση του κανονισμού (ΕΚ) αριθ. 1235/2008 όσον αφορά τα πιστοποιητικά ελέγχου που αποστέλλονται με ηλεκτρονικά μέσα για εισαγόμενα βιολογικά προϊόντα και για κάποια άλλα στοιχεία, και του κανονισμού (ΕΚ) αριθ. 889/2008 όσον αφορά τις απαιτήσεις για συντηρημένα ή μεταποιημένα βιολογικά προϊόντα και τη διαβίβαση πληροφοριών (ΕΕ L 282 της 19.10.2016, σ. 19).

      (5)  Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1).

      ΠΑΡΑΡΤΗΜΑ I
      Στο σημείο 5 του παραρτήματος III του κανονισμού (ΕΚ) αριθ. 1235/2008, στην καταχώριση που αφορά τη Δημοκρατία της Κορέας, προστίθεται η ακόλουθη σειρά:

                  «KR-ORG-023

                  Control Union Korea

                  www.controlunion.co.kr»

      ΠΑΡΑΡΤΗΜΑ II
      Το παράρτημα IV του κανονισμού (ΕΚ) αριθ. 1235/2008 τροποποιείται ως εξής:

                  1.

                  Η καταχώριση που αφορά τον φορέα «Abcert AG» απαλείφεται.

                  2.

                  Μετά την καταχώριση που αφορά τον φορέα «Agreco R.F. Göderz GmbH» παρεμβάλλεται η ακόλουθη νέα καταχώριση:

                     «“Agricert — Certificação de Produtos Alimentares LDA”

                              1.

                              Διεύθυνση: Rua Alfredo Mirante, 1, R/c Esq., 7350-154 Elvas, Portugal

                              2.

                              Διαδικτυακή διεύθυνση: www.agricert.pt

                              3.

                              Κωδικοί αριθμοί, τρίτες χώρες και σχετικές κατηγορίες προϊόντων:

                                          Κωδικός αριθμός

                                          Τρίτη χώρα

                                          Κατηγορία προϊόντων

                                          Α

                                          B

                                          Γ

                                          Δ

                                          Ε

                                          ΣΤ

                                          AO-BIO-172

                                          Ανγκόλα

                                          x

                                          —

                                          —

                                          x

                                          —

                                          —

                                          ST-BIO-172

                                          Σάο Τομέ και Πρίνσιπε

                                          x

                                          —

                                          —

                                          x

                                          —

                                          —

                              4.

                              Εξαιρέσεις: προϊόντα μετατροπής και οίνος.

                              5.

                              Διάρκεια ισχύος της καταχώρισης: έως τις 30 Ιουνίου 2018.».

                  3.

                  Στην καταχώριση που αφορά τον φορέα ελέγχου «Argencert SA», το σημείο 1 αντικαθίσταται από το ακόλουθο κείμενο:

                              «1.

                              Διεύθυνση: Bouchard 644 6o piso “A”, C1106ABJ, Buenos Aires, Argentina».

                  4.

                  Στην καταχώριση που αφορά τον φορέα «Bioagricert S.r.l.», το σημείο 3 τροποποιείται ως εξής:

                              α)

                              οι ακόλουθες σειρές παρεμβάλλονται στη σειρά των κωδικών αριθμών:

                                          «MY-BIO-132

                                          Μαλαισία

                                             X

                                          —

                                          —

                                             X

                                          x

                                          —

                                          SG-BIO-132

                                          Σιγκαπούρη

                                          x

                                          —

                                          —

                                          x

                                          x

                                          —»

                              β)

                              στη σειρά που αφορά την Κίνα, προστίθεται ένας σταυρός στις στήλες Β και Ε.

                  5.

                  Στην καταχώριση που αφορά τον φορέα ελέγχου «CCOF Certification Services», στο σημείο 3, στη σειρά που αφορά το Μεξικό, ο σταυρός στη στήλη ΣΤ απαλείφεται.

                  6.

                  Η καταχώριση που αφορά τον φορέα «Certisys» τροποποιείται ως εξής:

                              α)

                              το σημείο 1 αντικαθίσταται από το ακόλουθο κείμενο:

                                          «1.

                                          Διεύθυνση: Avenue de l'Escrime/Schermlaan 85, 1150 Bruxelles/Brussel, Belgium»

                              β)

                              στο σημείο 3, η ακόλουθη σειρά παρεμβάλλεται στη σειρά των κωδικών αριθμών:

                                          «CD-BIO-128

                                          Λαϊκή Δημοκρατία του Κονγκό

                                          x

                                          —

                                          —

                                          x

                                          —

                                          —»

                  7.

                  Η καταχώριση που αφορά τον φορέα «Control Union Certifications» τροποποιείται ως εξής:

                              α)

                              στις σειρές που αφορούν την Ανγκόλα, τη Λευκορωσία, το Τσαντ, το Τζιμπουτί, την Ερυθραία, το Φίτζι, το Κοσσυφοπέδιο, τη Λιβερία και τον Νίγηρα, προστίθεται ένας σταυρός στις στήλες Α, Δ, Ε και ΣΤ·

                              β)

                              στις σειρές που αφορούν τη Λαϊκή Δημοκρατία του Κονγκό και τη Μαδαγασκάρη, προστίθεται ένας σταυρός στις στήλες Α, Ε και ΣΤ.

                  8.

                  Στην καταχώριση που αφορά τον φορέα «Ecocert SA», το σημείο 3 τροποποιείται ως εξής:

                              α)

                              η ακόλουθη σειρά παρεμβάλλεται στη σειρά των κωδικών αριθμών:

                                          «EG-BIO-154

                                          Αίγυπτος

                                          x

                                          x

                                          —

                                          x

                                          —

                                          —»

                              β)

                              στη σειρά που αφορά τη Βοσνία-Ερζεγοβίνη, προστίθεται ένας σταυρός στις στήλες Ε και ΣΤ.

                              γ)

                              στη σειρά που αφορά το Μονακό, προστίθεται ένας σταυρός στη στήλη Γ.

                  9.

                  Στην καταχώριση που αφορά τον φορέα ελέγχου «Florida Certified Organic Growers and Consumers, Inc. (FOG), DBA as Quality Certification Services (QCS)», στο σημείο 3, η ακόλουθη σειρά παρεμβάλλεται στη σειρά των κωδικών αριθμών:

                              «ID-BIO-144

                              Ινδονησία

                              x

                              —

                              x

                              x

                              —

                              —»

                  10.

                  Στην καταχώριση που αφορά τον φορέα «IMOcert Latinoamérica Ltda.», το σημείο 3 τροποποιείται ως εξής:

                              α)

                              οι ακόλουθες σειρές παρεμβάλλονται στη σειρά των κωδικών αριθμών:

                                          «AR-BIO-123

                                          Αργεντινή

                                          x

                                          x

                                          —

                                          x

                                          —

                                          —»

                                          «CR-BIO-123

                                          Κόστα Ρίκα

                                          x

                                          x

                                          —

                                          x

                                          —

                                          —»

                                          «GY-BIO-123

                                          Γουιάνα

                                          x

                                          x

                                          —

                                          x

                                          —

                                          —»

                                          «HN-BIO-123

                                          Ονδούρα

                                          x

                                          x

                                          —

                                          x

                                          —

                                          —»

                              β)

                              στις σειρές που αφορούν το Μπελίζ, τη Βολιβία, τη Βραζιλία, τη Χιλή, την Κολομβία, την Κούβα, τη Δομινικανή Δημοκρατία, τον Ισημερινό, το Ελ Σαλβαδόρ, τη Γουατεμάλα, την Αϊτή, το Μεξικό, τη Νικαράγουα, τον Παναμά, την Παραγουάη, το Περού, την Ουρουγουάη και τη Βενεζουέλα, προστίθεται ένας σταυρός στη στήλη Β·

                              γ)

                              το σημείο 4 αντικαθίσταται από το ακόλουθο κείμενο:

                                          «4.

                                          Εξαιρέσεις: προϊόντα μετατροπής.».

                  11.

                  Στην καταχώριση που αφορά τον φορέα ελέγχου «LACON GmbH», στο σημείο 3, οι ακόλουθες σειρές παρεμβάλλονται στη σειρά των κωδικών αριθμών:

                              «BA-BIO-134

                              Βοσνία-Ερζεγοβίνη

                              x

                              x

                              —

                              x

                              —

                              —»

                              «CL-BIO-134

                              Χιλή

                              x

                              x

                              —

                              x

                              —

                              —»

                              «CU-BIO-134

                              Κούβα

                              x

                              x

                              x

                              —

                              —»

                              «DO-BIO-134

                              Δομινικανή Δημοκρατία

                              x

                              —

                              —

                              x

                              —

                              —»

                              «ET-BIO-134

                              Αιθιοπία

                              x

                              x

                              —

                              x

                              —

                              —»

                              «KE-BIO-134

                              Κένυα

                              x

                              —

                              —

                              x

                              —

                              —»

                              «MK-BIO-134

                              Πρώην Γιουγκοσλαβική Δημοκρατία της Μακεδονίας

                              x

                              x

                              —

                              x

                              —

                              —»

                              «SZ-BIO-134

                              Σουαζιλάνδη

                              x

                              —

                              —

                              x

                              —

                              —»

                              «ZW-BIO-134

                              Ζιμπάμπουε

                              x

                              —

                              —

                              x

                              —

                              —»

                  12.

                  Η καταχώριση που αφορά τον φορέα ελέγχου «ÖkoP Zertifizierungs GmbH» απαλείφεται.

                  13.

                  Προστίθεται η ακόλουθη νέα καταχώριση:

                     «“Valsts SIA ‘Sertifikācijas un testēšanas centrs’”

                              1.

                              Διεύθυνση: Dārza iela 12, Priekuļi, Priekuļu pagasts, Priekuļu novads, LV–4126, Latvia

                              2.

                              Διαδικτυακή διεύθυνση: www.stc.lv

                              3.

                              Κωδικοί αριθμοί, τρίτες χώρες και σχετικές κατηγορίες προϊόντων:

                                          Κωδικός αριθμός

                                          Τρίτη χώρα

                                          Κατηγορία προϊόντων

                                          Α

                                          B

                                          Γ

                                          Δ

                                          Ε

                                          ΣΤ

                                          RU-BIO-173

                                          Ρωσία

                                          x

                                          x

                                          —

                                          x

                                          x

                                          x

                                          UA-BIO-173

                                          Ουκρανία

                                          x

                                          x

                                          —

                                          x

                                          x

                                          x

                              4.

                              Εξαιρέσεις: προϊόντα μετατροπής και οίνος.

                              5.

                              Διάρκεια ισχύος της καταχώρισης: έως τις 30 Ιουνίου 2018.».

      ΠΑΡΑΡΤΗΜΑ III
      Στο παράρτημα VI του κανονισμού (ΕΚ) αριθ. 1235/2008, στη θέση 14 του αποσπάσματος και στη σημείωση σχετικά με τη θέση 14, η παραπομπή στο «άρθρο 33» αντικαθίσταται από παραπομπή στο «άρθρο 34».


title: Εκτελεστικός κανονισμός (ΕΕ) 2015/1471 της Επιτροπής, της 24ης Αυγούστου 2015, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Olives noires de Nyons (ΠΟΠ)]

text:
               28.8.2015

               EL

               Επίσημη Εφημερίδα της Ευρωπαϊκής Ένωσης

               L 225/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1471 ΤΗΣ ΕΠΙΤΡΟΠΉΣ
   της 24ης Αυγούστου 2015
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Olives noires de Nyons (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης ονομασίας προέλευσης «Olives noires de Nyons», η οποία καταχωρίσθηκε δυνάμει του κανονισμού (ΕΚ) αριθ. 1107/96 της Επιτροπής (2), όπως τροποποιήθηκε τελευταία με τον κανονισμό (ΕΚ) αριθ. 1486/2007 της Επιτροπής (3).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (4).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Olives noires de Nyons» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Αυγούστου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 1107/96 της Επιτροπής, της 12ης Ιουνίου 1996, σχετικά με την καταχώριση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 12 του κανονισμού (ΕΟΚ) αριθ. 2081/92 του Συμβουλίου (ΕΕ L 148 της 21.6.1996, σ. 1).

      (3)  Κανονισμός (ΕΚ) αριθ. 1486/2007 της Επιτροπής, της 14ης Δεκεμβρίου 2007, για την έγκριση μη ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Olives noires de Nyons (ΠΟΠ)] (ΕΕ L 330 της 15.12.2007, σ. 15).

      (4)  ΕΕ C 123 της 17.4.2015, σ. 13.


title: Εκτελεστικός κανονισμός (ΕΕ) 2015/918 της Επιτροπής, της 15ης Ιουνίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               16.6.2015

               EL

               Επίσημη Εφημερίδα της Ευρωπαϊκής Ένωσης

               L 149/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/918 ΤΗΣ ΕΠΙΤΡΟΠΉΣ
   της 15ης Ιουνίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Ιουνίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  133,5

                  MK

                  77,9

                  TR

                  74,2

                  ZZ

                  95,2

                  0707 00 05

                  AL

                  13,4

                  MK

                  36,2

                  TR

                  126,8

                  ZZ

                  58,8

                  0709 93 10

                  TR

                  126,1

                  ZZ

                  126,1

                  0805 50 10

                  AR

                  125,0

                  BR

                  107,1

                  TR

                  111,0

                  ZA

                  156,3

                  ZZ

                  124,9

                  0808 10 80

                  AR

                  176,1

                  BR

                  103,5

                  CL

                  123,0

                  NZ

                  146,4

                  US

                  138,7

                  ZA

                  136,8

                  ZZ

                  137,4

                  0809 10 00

                  TR

                  251,0

                  ZZ

                  251,0

                  0809 29 00

                  TR

                  351,0

                  ZZ

                  351,0

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/201 της Επιτροπής, της 6ης Φεβρουαρίου 2017, για την τροποποίηση του κανονισμού (ΕΕ) αριθ. 37/2010 για την ταξινόμηση της ουσίας fluralaner όσον αφορά το ανώτατο όριο καταλοίπων (Κείμενο που παρουσιάζει ενδιαφέρον για τον ΕΟΧ )

text:
               7.2.2017

               EL

               Επίσημη Εφημερίδα της Ευρωπαϊκής Ένωσης

               L 32/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/201 ΤΗΣ ΕΠΙΤΡΟΠΉΣ
   της 6ης Φεβρουαρίου 2017
   για την τροποποίηση του κανονισμού (ΕΕ) αριθ. 37/2010 για την ταξινόμηση της ουσίας fluralaner όσον αφορά το ανώτατο όριο καταλοίπων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 14 σε συνδυασμό με το άρθρο 17,
   Έχοντας υπόψη τη γνώμη του Ευρωπαϊκού Οργανισμού Φαρμάκων, που διατυπώθηκε από την επιτροπή φαρμάκων για κτηνιατρική χρήση,
   Εκτιμώντας τα ακόλουθα:

               (1)

               Το άρθρο 17 του κανονισμού (ΕΚ) αριθ. 470/2009 ορίζει ότι πρέπει να θεσπίζεται με κανονισμό το ανώτατο όριο καταλοίπων («ΑΟΚ») για τις φαρμακολογικά δραστικές ουσίες οι οποίες προορίζονται να χρησιμοποιηθούν στην Ένωση σε κτηνιατρικά φάρμακα για ζώα παραγωγής τροφίμων ή σε βιοκτόνα προϊόντα που χρησιμοποιούνται στη ζωοτεχνία.

               (2)

               Ο πίνακας 1 του παραρτήματος του κανονισμού (ΕΕ) αριθ. 37/2010 της Επιτροπής (2) περιλαμβάνει τις φαρμακολογικά δραστικές ουσίες και την ταξινόμησή τους όσον αφορά τα ΑΟΚ στα τρόφιμα ζωικής προέλευσης.

               (3)

               Η ουσία fluralaner δεν περιλαμβάνεται στον εν λόγω πίνακα.

               (4)

               Η αίτηση για τον καθορισμό ΑΟΚ για την ουσία fluralaner στα κοτόπουλα έχει υποβληθεί στον Ευρωπαϊκό Οργανισμό Φαρμάκων (EMA).

               (5)

               Ο EMA, με βάση τη γνώμη της επιτροπής φαρμάκων για κτηνιατρική χρήση, συνέστησε τον καθορισμό ΑΟΚ για την ουσία fluralaner σε ιστούς κοτόπουλου και στα αυγά.

               (6)

               Σύμφωνα με το άρθρο 5 του κανονισμού (ΕΚ) αριθ. 470/2009, ο ΕΜΑ οφείλει να εξετάζει κατά πόσο τα ΑΟΚ που έχουν καθοριστεί για μια φαρμακολογικά δραστική ουσία σε ένα συγκεκριμένο τρόφιμο, μπορούν να χρησιμοποιηθούν σε ένα άλλο τρόφιμο που παράγεται από το ίδιο είδος, ή τα ΑΟΚ που έχουν καθοριστεί για μια φαρμακολογικά δραστική ουσία σε ένα ή περισσότερα είδη μπορούν να χρησιμοποιηθούν σε άλλα είδη.

               (7)

               Ο EMA έκρινε ότι ενδείκνυται η παρέκταση του ΑΟΚ της ουσίας fluralaner από ιστούς κοτόπουλου και από αυγά στους ιστούς και τα αυγά άλλων ειδών πουλερικών.

               (8)

               Ο κανονισμός (ΕΕ) αριθ. 37/2010 πρέπει επομένως να τροποποιηθεί αναλόγως.

               (9)

               Είναι σκόπιμο να παραχωρηθεί στα ενδιαφερόμενα μέρη εύλογο χρονικό διάστημα για να λάβουν τα μέτρα που ενδεχομένως απαιτούνται για να συμμορφωθούν με το νέο ΑΟΚ.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 37/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 8 Απριλίου 2017.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Φεβρουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 152 της 16.6.2009, σ. 11.

      (2)  Κανονισμός (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (ΕΕ L 15 της 20.1.2010, σ. 1).

      ΠΑΡΑΡΤΗΜΑ
      Στον πίνακα 1 του παραρτήματος του κανονισμού (ΕΕ) αριθ. 37/2010 εισάγεται κατ' αλφαβητική σειρά η καταχώριση της ακόλουθης ουσίας:

                     Φαρμακολογικώς δραστική ουσία

                     Κατάλοιπο-δείκτης

                     Ζωικά είδη

                     ΑΟΚ

                     Ιστοί-στόχοι

                     Άλλες διατάξεις [σύμφωνα με το άρθρο 14 παράγραφος 7 του κανονισμού (ΕΚ) αριθ. 470/2009]

                     Θεραπευτική ταξινόμηση

                     «Fluralaner

                     Fluralaner

                     Πουλερικά

                     65 μg/kg

                     Μύες

                     ΟΥΔΕΝ

                     Αντιπαρασιτικές ουσίες/Φάρμακα κατά των εξωπαρασίτων»

                     650 μg/kg

                     Δέρμα και λιπώδης ιστός σε φυσικές αναλογίες

                     650 μg/kg

                     Ήπαρ

                     420 μg/kg

                     Νεφροί

                     1 300  μg/kg

                     Αυγά


title: Εκτελεστικός κανονισμός (ΕΕ) 2016/348 της Επιτροπής, της 10ης Μαρτίου 2016, για την τροποποίηση του εκτελεστικού κανονισμού (ΕΕ) αριθ. 98/2012 της Επιτροπής όσον αφορά την ελάχιστη περιεκτικότητα του παρασκευάσματος 6-φυτάσης (EC 3.1.3.26) που παράγεται από τον μύκητα Κοmagataella pastoris (DSM 23036) ως πρόσθετης ύλης ζωοτροφών για χοίρους προς πάχυνση (κάτοχος της άδειας Huvepharma EOOD) (Κείμενο που παρουσιάζει ενδιαφέρον για τον ΕΟΧ)

text:
               11.3.2016

               EL

               Επίσημη Εφημερίδα της Ευρωπαϊκής Ένωσης

               L 65/56

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/348 ΤΗΣ ΕΠΙΤΡΟΠΉΣ
   της 10ης Μαρτίου 2016
   για την τροποποίηση του εκτελεστικού κανονισμού (ΕΕ) αριθ. 98/2012 της Επιτροπής όσον αφορά την ελάχιστη περιεκτικότητα του παρασκευάσματος 6-φυτάσης (EC 3.1.3.26) που παράγεται από τον μύκητα Κοmagataella pastoris (DSM 23036) ως πρόσθετης ύλης ζωοτροφών για χοίρους προς πάχυνση (κάτοχος της άδειας Huvepharma EOOD)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για πρόσθετες ύλες που χρησιμοποιούνται στη διατροφή των ζώων, καθώς και τους όρους και τις διαδικασίες για τη χορήγηση της εν λόγω άδειας.

               (2)

               Η χρήση του παρασκευάσματος 6-φυτάσης (EC 3.1.3.26) που παράγεται από τον μύκητα Komagataella pastoris (DSM 23036), παλαιότερα γνωστού ως Pichia pastoris, έχει εγκριθεί με άδεια, η οποία ισχύει έως τις 28 Φεβρουαρίου 2022, για τα κοτόπουλα και τις γαλοπούλες προς πάχυνση, τα κοτόπουλα που εκτρέφονται για ωοπαραγωγή, τις γαλοπούλες που εκτρέφονται για αναπαραγωγή, τις ωοτόκες όρνιθες, άλλα είδη πτηνών προς πάχυνση και ωοπαραγωγή, τα απογαλακτισμένα χοιρίδια, τους χοίρους προς πάχυνση και τις χοιρομητέρες δυνάμει του εκτελεστικού κανονισμού (ΕΕ) αριθ. 98/2012 της Επιτροπής (2), έπειτα από σχετικό αίτημα σύμφωνα με το άρθρο 7 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, ο κάτοχος της άδειας πρότεινε την αλλαγή των όρων της άδειας για το εν λόγω παρασκεύασμα ως πρόσθετης ύλης ζωοτροφών για τους χοίρους προς πάχυνση με μείωση της συνιστώμενης ελάχιστης περιεκτικότητας από 250 OTU/kg σε 125 OTU/kg. Η αίτηση συνοδευόταν από τα σχετικά στοιχεία που τεκμηριώνουν το αίτημά του. Η Επιτροπή διαβίβασε την εν λόγω αίτηση στην Ευρωπαϊκή Αρχή για την Ασφάλεια των Τροφίμων (στο εξής «η Αρχή»).

               (4)

               Η Αρχή στη γνωμοδότησή της στις 9 Ιουλίου 2015 (3) κατέληξε στο συμπέρασμα ότι, με τους προτεινόμενους νέους όρους χρήσης, το παρασκεύασμα 6-φυτάσης (EC 3.1.3.26) που παράγεται από τον μύκητα Komagataella pastoris (DSM 23036) μπορεί να είναι αποτελεσματικό στο αιτούμενο επίπεδο συνιστώμενης ελάχιστης δόσης των 125 OTU/kg πλήρους ζωοτροφής όσον αφορά τους χοίρους προς πάχυνση. Η Αρχή κρίνει ότι δεν υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο έχει συσταθεί βάσει του κανονισμού (ΕΚ) αριθ. 1831/2003.

               (5)

               Από την αξιολόγηση του παρασκευάσματος 6-φυτάσης (EC 3.1.3.26) που παράγεται από τον μύκητα Komagataella pastoris (DSM 23036) διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003.

               (6)

               Συνεπώς, ο εκτελεστικός κανονισμός (ΕΕ) αριθ. 98/2012 θα πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του εκτελεστικού κανονισμού (ΕΕ) αριθ. 98/2012 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Μαρτίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  Εκτελεστικός κανονισμός (ΕΕ) αριθ. 98/2012 της Επιτροπής, της 7ης Φεβρουαρίου 2012, σχετικά με τη χορήγηση άδειας κυκλοφορίας για τη χρήση της 6-φυτάσης (ΕΚ 3.1.3.26) που παράγεται από Pichia pastoris (DSM 23036) ως πρόσθετης ύλης ζωοτροφών για τα κοτόπουλα και τις γαλοπούλες προς πάχυνση, τα κοτόπουλα που εκτρέφονται για ωοπαραγωγή, τις γαλοπούλες που εκτρέφονται για αναπαραγωγή, τις ωοτόκες όρνιθες, άλλα είδη πτηνών προς πάχυνση και ωοπαραγωγή, τα απογαλακτισμένα χοιρίδια, τους χοίρους προς πάχυνση και τις χοιρομητέρες (κάτοχος έγκρισης Huvepharma AD) (ΕΕ L 35 της 8.2.2012, σ. 6).

      (3)  EFSA Journal 2015· 13(7):4200.

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου ισχύος της άδειας

                  Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας

                  4a16

                  Huvepharma EOOD

                  6-φυτάση
                  (EC 3.1.3.26)

                     Σύνθεση πρόσθετης ύλης

                  Παρασκεύασμα 6-φυτάσης (EC 3.1.3.26) που παράγεται από τον μύκητα Komagataella pastoris (DSM 23036) με ελάχιστη δραστικότητα:

                              4 000 OUT (1)/g σε στερεά μορφή

                              8 000 OTU/g σε υγρή μορφή

                     Χαρακτηρισμός της δραστικής ουσίας

                  6-φυτάση (EC 3.1.3.26) που παράγεται από τον μύκητα Κοmagataella pastoris (DSM 23036)

                     Αναλυτική μέθοδος
                      (2)

                  Χρωματομετρική μέθοδος που βασίζεται στον ποσοτικό προσδιορισμό των ανόργανων φωσφορικών ιόντων που ελευθερώνει το ένζυμο από φυτικό νάτριο

                  Κοτόπουλα προς πάχυνση, κοτόπουλα που εκτρέφονται για ωοπαραγωγή, ωοτόκες όρνιθες, άλλα είδη πτηνών εκτός από τις γαλοπούλες προς πάχυνση και τις γαλοπούλες που εκτρέφονται για αναπαραγωγή, χοίροι προς πάχυνση, χοιρομητέρες.

                  —

                  125 OTU

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.

                              2.

                              Μέγιστη συνιστώμενη δόση για όλα τα εγκεκριμένα είδη: 500 OTU/kg πλήρους ζωοτροφής.

                              3.

                              Για χρήση σε ζωοτροφές που περιέχουν δεσμευμένο με φυτίνη φωσφόρο σε αναλογία πάνω από 0,23 %.

                              4.

                              Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  28 Φεβρουαρίου 2022

                  Γαλοπούλες για πάχυνση, γαλοπούλες που εκτρέφονται για αναπαραγωγή, χοιρίδια (απογαλακτισμένα)

                  250 OTU

         (1)  1 OTU είναι η ποσότητα ενζύμου που καταλύει την ελευθέρωση 1 μικρογραμμομορίου ανόργανων φωσφορικών ιόντων ανά λεπτό από διάλυμα φυτικού νατρίου 5,1 mΜ σε ρυθμιστικό διάλυμα κιτρικών ιόντων pH 5,5 σε θερμοκρασία 37 °C, μετρούμενων ως το κυανόχρωμο φωσφομολυβδαινικό σύμπλοκο σε μήκος κύματος 820 nm.

         (2)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του κοινοτικού εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) αριθ. 1034/2014 της Επιτροπής, της 25ης Σεπτεμβρίου 2014 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               1.10.2014

               EL

               Επίσημη Εφημερίδα της Ευρωπαϊκής Ένωσης

               L 287/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1034/2014 ΤΗΣ ΕΠΙΤΡΟΠΉΣ
   της 25ης Σεπτεμβρίου 2014
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Σεπτεμβρίου 2014.

            Για την Επιτροπή,

            εξ ονόματος του Προέδρου,

         Heinz ZOUREK

            Γενικός Διευθυντής Φορολογίας και Τελωνειακής Ένωσης

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Νέο μηχανοκίνητο όχημα τύπου ημιφορτηγού (pick-up), με εμβολοφόρο κινητήρα στον οποίο η ανάφλεξη γίνεται με συμπίεση, με κυλινδρισμό 2 179 cm3, με χειροκίνητο κιβώτιο πέντε ταχυτήτων και μία ταχύτητα οπισθοπορείας. Το συνολικό μεικτό βάρος του είναι περίπου 2 950 kg και η συνολική ικανότητα φορτίου περίπου 1 000 kg. Το μήκος του μεταξονίου είναι 3 150 mm.
                  Το όχημα αποτελείται από δύο χωριστούς χώρους:

                              —

                              Έναν θάλαμο οδήγησης με τέσσερις πόρτες που είναι όλες εξοπλισμένες με παράθυρα και πέντε καθίσματα, περιλαμβανομένου του καθίσματος του οδηγού, σε δύο σειρές (δύο εμπρόσθια καθίσματα και τρία οπίσθια καθίσματα). Ο θάλαμος οδήγησης διαθέτει τυποποιημένο εσωτερικό με χειροκίνητο κλιματισμό, τυποποιημένα καθίσματα με ρυθμιζόμενες ζώνες ασφαλείας τριών σημείων, ρυθμιζόμενα στηρίγματα κεφαλής εμπρόσθιων καθισμάτων, ρυθμιζόμενη κολόνα τιμονιού και φωτισμό του χώρου επιβατών. Είναι εξοπλισμένος με ραδιοφωνικό δέκτη.

                              —

                              Έναν ανοικτό χώρο φόρτωσης μήκους 1 429 mm, εξοπλισμένο με ένα σύνολο διατάξεων αγκύρωσης για τη στερέωση φορτίου.

                  8703 32 19

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, και από το κείμενο των κωδικών ΣΟ 8703, 8703 32 και 8703 32 19.
                  Η κατάταξη στην κλάση 8704 ως αυτοκίνητο όχημα για τη μεταφορά εμπορευμάτων αποκλείεται, δεδομένης της σκοπούμενης χρήσης του, η οποία είναι σύμφυτη με το σύνολο των αντικειμενικών χαρακτηριστικών του και τη γενική του εμφάνιση, ως όχημα κατασκευασμένο κυρίως για τη μεταφορά προσώπων. Η απουσία εσωτερικών χαρακτηριστικών πολυτέλειας δεν αποκλείει την κατάταξη ως όχημα για τη μεταφορά προσώπων. Το όχημα έχει δύο σειρές καθισμάτων και το μέγιστο εσωτερικό μήκος του χώρου μεταφοράς εμπορευμάτων είναι μικρότερο του 50 % του μήκους του μεταξονίου (βλέπε επίσης τις επεξηγηματικές σημειώσεις της συνδυασμένης ονοματολογίας για την κλάση 8703).
                  Το όχημα πρέπει επομένως να καταταχθεί στον κωδικό ΣΟ 8703 32 19 ως νέο μηχανοκίνητο όχημα που είναι κατασκευασμένο κυρίως για τη μεταφορά προσώπων.


title: Εκτελεστικός κανονισμός (ΕΕ) αριθ. 450/2014 της Επιτροπής, της 30ής Απριλίου 2014 , για τη 213η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

text:
               3.5.2014

               EL

               Επίσημη Εφημερίδα της Ευρωπαϊκής Ένωσης

               L 132/59

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 450/2014 ΤΗΣ ΕΠΙΤΡΟΠΉΣ
   της 30ής Απριλίου 2014
   για τη 213η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.

               (2)

               Στις 15 Απριλίου 2014, η Επιτροπή Κυρώσεων του Συμβουλίου Ασφαλείας των Ηνωμένων Εθνών (ΣΑΗΕ) αποφάσισε να αφαιρέσει ένα φυσικό πρόσωπο από τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων, αφού εξέτασε την αίτηση διαγραφής από τον κατάλογο που υπέβαλε το εν λόγω πρόσωπο και τη λεπτομερή έκθεση του Διαμεσολαβητή ο οποίος θεσμοθετήθηκε με την απόφαση 1904(2009) του ΣΑΗΕ.

               (3)

               Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να επικαιροποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Απριλίου 2014.

            Για την Επιτροπή,

            εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 139 της 29.5.2002, σ. 9.

      ΠΑΡΑΡΤΗΜΑ
      Στο παράρτημα I του κανονισμού (ΕΚ) αριθ. 881/2002, η ακόλουθη καταχώριση υπό τον τίτλο «Φυσικά πρόσωπα» διαγράφεται:

         «Youssef Ben Abdul Baki Ben Youcef Abdaoui (γνωστός και ως α) Abu Abdullah, β) Abdellah, γ) Abdullah, δ) Abou Abdullah, ε) Abdullah Youssef). Διεύθυνση: Via Torino 8/B, Cassano Magnago (VA), Ιταλία. Ημερομηνία γέννησης: 4.9.1966. Τόπος γέννησης: Kairouan, Τυνησία. Υπηκοότητα: Τυνήσιος. Αριθ. διαβατηρίου: G025057 (τυνησιακό διαβατήριο εκδοθέν στις 23.6.1999 που έληξε στις 5.2.2004). Εθνικός αναγνωριστικός αριθμός ταυτότητας: AO 2879097 (ιταλικό δελτίο ταυτότητας με ισχύ έως 30.10.2012. Άλλες πληροφορίες: α) αριθμός ιταλικού φορολογικού μητρώου: BDA YSF 66P04 Z352Q· β) δεν γίνεται δεκτός στον χώρο Σένγκεν· γ) Όνομα μητρός Fatima Abdaoui· δ) μέλος οργάνωσης που λειτουργεί στην Ιταλία και συνδέεται άμεσα με την οργάνωση Al-Qaida του ισλαμικού Μαγκρέμπ· Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 25.6.2003.».


title: Εκτελεστικός κανονισμός (ΕΕ) αριθ. 539/2011 της Επιτροπής, της 1ης Ιουνίου 2011 , σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

text:
               2.6.2011

               EL

               Επίσημη Εφημερίδα της Ευρωπαϊκής Ένωσης

               L 147/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 539/2011 ΤΗΣ ΕΠΙΤΡΟΠΉΣ
   της 1ης Ιουνίου 2011
   σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1,
   Εκτιμώντας τα ακόλουθα:
   Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 2 Ιουνίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Ιουνίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 350 της 31.12.2007, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  AL

                  64,0

                  MA

                  133,3

                  TR

                  82,0

                  ZZ

                  93,1

                  0707 00 05

                  MK

                  28,2

                  TR

                  100,7

                  ZZ

                  64,5

                  0709 90 70

                  EG

                  82,4

                  MA

                  86,8

                  TR

                  126,4

                  ZZ

                  98,5

                  0709 90 80

                  EC

                  18,6

                  ZZ

                  18,6

                  0805 50 10

                  AR

                  72,2

                  TR

                  65,1

                  ZA

                  91,9

                  ZZ

                  76,4

                  0808 10 80

                  AR

                  78,8

                  BR

                  75,6

                  CA

                  142,4

                  CL

                  84,2

                  CN

                  95,4

                  NZ

                  108,6

                  US

                  116,1

                  UY

                  96,7

                  ZA

                  88,9

                  ZZ

                  98,5

                  0809 20 95

                  TR

                  392,6

                  US

                  392,9

                  XS

                  198,4

                  ZZ

                  328,0

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/184 της Επιτροπής, της 1ης Φεβρουαρίου 2017, για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ

text:
               3.2.2017

               EL

               Επίσημη Εφημερίδα της Ευρωπαϊκής Ένωσης

               L 29/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/184 ΤΗΣ ΕΠΙΤΡΟΠΉΣ
   της 1ης Φεβρουαρίου 2017
   για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1210/2003 του Συμβουλίου, της 7ης Ιουλίου 2003, σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ και για την κατάργηση του κανονισμού (ΕΚ) αριθ. 2465/96 (1), και ιδίως το άρθρο 11 στοιχείο β),
   Εκτιμώντας τα ακόλουθα:

               (1)

               Το παράρτημα III του κανονισμού (ΕΚ) αριθ. 1210/2003 περιέχει κατάλογο δημόσιων οργανισμών, επιχειρήσεων, υπηρεσιών, φυσικών και νομικών προσώπων, φορέων και οντοτήτων της προηγούμενης κυβέρνησης του Ιράκ που καλύπτονται από τη δέσμευση κεφαλαίων και οικονομικών πόρων που βρίσκονταν εκτός Ιράκ κατά την ημερομηνία της 22ας Μαΐου 2003 βάσει του εν λόγω κανονισμού.

               (2)

               Στις 26 Ιανουαρίου 2017, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει μία καταχώριση από τον κατάλογο των προσώπων ή οντοτήτων που αφορά η δέσμευση κεφαλαίων και οικονομικών πόρων.

               (3)

               Κατά συνέπεια, το παράρτημα III του κανονισμού (ΕΚ) αριθ. 1210/2003 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 1210/2003 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Φεβρουαρίου 2017.

            Για την Επιτροπή,

            εξ ονόματος του Προέδρου,

            Αναπληρωτής Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 169 της 8.7.2003, σ. 6.

      ΠΑΡΑΡΤΗΜΑ
      Στο παράρτημα III του κανονισμού (ΕΚ) αριθ. 1210/2003, διαγράφεται η ακόλουθη καταχώριση:

                     «13.

                     AMANAT AL-ASIMA. Διεύθυνση: P.O. Box 11151, Masarif, near Baghdad Muhafadha, Al-Kishia, Baghdad, Iraq.».


title: Εκτελεστικός κανονισμός (ΕΕ) αριθ. 1260/2011 της Επιτροπής, της 2ας Δεκεμβρίου 2011 , για την τροποποίηση του κανονισμού (ΕΕ) αριθ. 945/2010 σχετικά με την έγκριση σχεδίου κατανομής, στα κράτη μέλη, των πόρων που θα καταλογιστούν στο οικονομικό έτος 2011 για τη χορήγηση τροφίμων από τα αποθέματα παρέμβασης στους απόρους της Ευρωπαϊκής Ένωσης και σχετικά με παρέκκλιση από ορισμένες διατάξεις του κανονισμού (ΕΕ) αριθ. 807/2010

text:
               3.12.2011

               EL

               Επίσημη Εφημερίδα της Ευρωπαϊκής Ένωσης

               L 320/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1260/2011 ΤΗΣ ΕΠΙΤΡΟΠΉΣ
   της 2ας Δεκεμβρίου 2011
   για την τροποποίηση του κανονισμού (ΕΕ) αριθ. 945/2010 σχετικά με την έγκριση σχεδίου κατανομής, στα κράτη μέλη, των πόρων που θα καταλογιστούν στο οικονομικό έτος 2011 για τη χορήγηση τροφίμων από τα αποθέματα παρέμβασης στους απόρους της Ευρωπαϊκής Ένωσης και σχετικά με παρέκκλιση από ορισμένες διατάξεις του κανονισμού (ΕΕ) αριθ. 807/2010
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 43 στοιχεία στ) και ζ), σε συνδυασμό με το άρθρο 4,
   Έχοντας υπόψη τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (2), και ιδίως το άρθρο 3 παράγραφος 2,
   Εκτιμώντας τα ακόλουθα:

               (1)

               Λαμβάνοντας υπόψη το γεγονός ότι η διαθεσιμότητα αποθεμάτων παρέμβασης για τον εφοδιασμό του καθεστώτος διανομής τροφίμων από τα αποθέματα παρέμβασης στους απόρους στο ετήσιο σχέδιο 2012 που εγκρίθηκε με τον εκτελεστικό κανονισμό (ΕΕ) αριθ. 562/2011 της Επιτροπής (3) έχει μειωθεί ουσιαστικά σε σχέση με τα προηγούμενα έτη, κρίνεται σκόπιμο να παραταθεί η περίοδος εκτέλεσης του ετήσιου σχεδίου 2011 που εγκρίθηκε με τον κανονισμό (ΕΕ) αριθ. 945/2010 της Επιτροπής (4), προκειμένου να επιτραπεί στα κράτη μέλη να συμπληρώσουν τα τρόφιμα που θα διανεμηθούν στους τελικούς παραλήπτες βάσει του ετήσιου προγράμματος 2012 με πόρους που θα μπορούσαν να σωθούν βάσει του ετήσιου σχεδίου 2011.

               (2)

               Συνεπεία των προσφυγών που ασκήθηκαν κατά των διαδικασιών υποβολής προσφορών και των καθυστερήσεων στη σχετική δικαστική διαδικασία, η Ελλάδα δεν μπόρεσε να ολοκληρώσει τις πληρωμές για ορισμένες αγορές τροφίμων στην αγορά και να αποσύρει μέρος της χορηγούμενης ποσότητας βουτύρου από τα αποθέματα παρέμβασης της Ένωσης. Οι ελληνικές αρχές υπέβαλαν στην Επιτροπή αίτηση για την παράταση της προθεσμίας που καθορίζεται από το άρθρο 3 παράγραφος 3 του κανονισμού (ΕΕ) αριθ. 807/2010 της Επιτροπής, της 14ης Σεπτεμβρίου 2010, περί λεπτομερών κανόνων για τη χορήγηση τροφίμων προερχόμενων από τα αποθέματα παρέμβασης στους απόρους της Ένωσης (5), και της προθεσμίας που καθορίζεται από το άρθρο 4 του κανονισμού (ΕΕ) αριθ. 945/2010. Η Πορτογαλία υπέβαλε παρόμοιο αίτημα σχετικά με τη λήξη της προθεσμίας για τις πράξεις πληρωμής που καθορίζεται από το άρθρο 3 παράγραφος 3 του κανονισμού (ΕΕ) αριθ. 807/2010. Λαμβανομένης υπόψη της δύσκολης οικονομικής κατάστασης που αντιμετωπίζουν τα εν λόγω κράτη μέλη, είναι σκόπιμο να τους επιτραπεί να ολοκληρώσουν τις πράξεις πληρωμών για τα προϊόντα που λαμβάνονται από την αγορά και να τους επιτραπεί η αφαίρεση των ποσοτήτων που απομένουν στα αποθέματα παρέμβασης, έτσι ώστε οι χορηγήσεις αυτές να παραμένουν διαθέσιμες για την αύξηση των ποσοτήτων των τροφίμων που διανέμονται στους απόρους. Είναι, επομένως, αναγκαίο να εγκριθεί η παράταση των δύο αυτών προθεσμιών. Για να εξασφαλιστεί η ίση μεταχείριση των κρατών μελών, οι παρεκκλίσεις θα πρέπει να καλύπτουν όλες τις πράξεις πληρωμής για τα προϊόντα που λαμβάνονται από την αγορά και όλες τις εργασίες αφαίρεσης των γαλακτοκομικών προϊόντων από τα αποθέματα παρέμβασης βάσει του ετήσιου σχεδίου 2011. Δεδομένου ότι για τις πράξεις πληρωμής για τα προϊόντα που λαμβάνονται από την αγορά καθορίστηκε η προθεσμία την 1η Σεπτεμβρίου, ενώ για την αφαίρεση των γαλακτοκομικών προϊόντων από τα αποθέματα παρέμβασης της Ένωσης καθορίστηκε η προθεσμία στις 30 Σεπτεμβρίου, οι δύο αυτές παρεκκλίσεις πρέπει να ισχύσουν αναδρομικά.

               (3)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 945/2010 τροποποιείται ως εξής:

               1)

               Παρεμβάλλεται το ακόλουθο άρθρο 3α:
               «Άρθρο 3a
               Κατά παρέκκλιση από το άρθρο 3 παράγραφος 1 του κανονισμού (ΕΕ) αριθ. 807/2010, η περίοδος εκτέλεσης του ετήσιου προγράμματος διανομής 2011 λήγει στις 29 Φεβρουαρίου 2012.».

               2)

               Στο άρθρο 4, το πρώτο εδάφιο αντικαθίσταται από το ακόλουθο κείμενο:
               «Κατά παρέκκλιση από το άρθρο 3 παράγραφος 2 πρώτο και τρίτο εδάφιο του κανονισμού (ΕΕ) αριθ. 807/2010, για το σχέδιο διανομής του 2011, οι εργασίες αφαίρεσης του βουτύρου και της σκόνης αποκορυφωμένου γάλακτος από τα αποθέματα παρέμβασης πραγματοποιούνται από την 1η Ιουνίου έως τις 31 Δεκεμβρίου 2011. Με τα έξοδα που προκύπτουν από τη διατήρηση των χορηγούμενων ποσοτήτων βουτύρου και σκόνης αποκορυφωμένου γάλακτος στα αποθέματα παρέμβασης μεταξύ της 30ής Σεπτεμβρίου και της ημερομηνίας της πραγματικής αφαίρεσης από τα αποθέματα παρέμβασης επιβαρύνεται το κράτος μέλος στο οποίο κατανέμονται τα προϊόντα βάσει του σχεδίου διανομής 2011.».

               3)

               Παρεμβάλλεται το ακόλουθο άρθρο 5α:
               «Άρθρο 5a
               Κατά παρέκκλιση από το άρθρο 3 παράγραφος 3 του κανονισμού (ΕΕ) αριθ. 807/2010, για το ετήσιο σχέδιο διανομής 2011, οι πράξεις πληρωμής για τα προϊόντα που πρέπει να προμηθεύσει ο εμπορευόμενος θα πρέπει να ολοκληρώνονται, για τα προϊόντα που πρέπει να λαμβάνονται από την αγορά κατ’ εφαρμογή του άρθρου 2 παράγραφος 3 στοιχείο α) σημεία iii) και iv) του κανονισμού (ΕΕ) αριθ. 807/2010, πριν από τις 31 Δεκεμβρίου 2011.».

         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Το άρθρο 1 σημεία 2 και 3 εφαρμόζεται από τις 31 Αυγούστου του 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Δεκεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 349 της 24.12.1998, σ. 1.

      (3)  ΕΕ L 152 της 11.6.2011, σ. 24.

      (4)  ΕΕ L 278 της 22.10.2010, σ. 1.

      (5)  ΕΕ L 242 της 15.9.2010, σ. 9.


title: Εκτελεστικός κανονισμός (ΕΕ) αριθ. 930/2011 της Επιτροπής, της 16ης Σεπτεμβρίου 2011 , σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Σεπτεμβρίου 2011 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 539/2007 για ορισμένα προϊόντα του τομέα αυγών και αυγοαλβουμινών

text:
               17.9.2011

               EL

               Επίσημη Εφημερίδα της Ευρωπαϊκής Ένωσης

               L 241/28

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 930/2011 ΤΗΣ ΕΠΙΤΡΟΠΉΣ
   της 16ης Σεπτεμβρίου 2011
   σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Σεπτεμβρίου 2011 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 539/2007 για ορισμένα προϊόντα του τομέα αυγών και αυγοαλβουμινών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Έχοντας υπόψη τον κανονισμό (ΕΚ) αριθ. 539/2007 της Επιτροπής, της 15ης Μαΐου 2007, για το άνοιγμα και τον τρόπο διαχείρισης δασμολογικών ποσοστώσεων στον τομέα των αυγών και των αυγοαλβουμινών (3), και ιδίως το άρθρο 5 παράγραφος 6,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 539/2007 ανοίχτηκαν δασμολογικές ποσοστώσεις για την εισαγωγή στον τομέα αυγών και αυγοαλβουμινών.

               (2)

               Οι αιτήσεις πιστοποιητικών εισαγωγής που υποβλήθηκαν κατά το πρώτο επταήμερο του Σεπτεμβρίου 2011 για την υποπερίοδο από την 1η Οκτωβρίου έως τις 31 Δεκεμβρίου 2011 αφορούν, για ορισμένες ποσοστώσεις, ποσότητες μεγαλύτερες από τις διαθέσιμες. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις πιστοποιητικών εισαγωγής που υποβλήθηκαν βάσει του κανονισμού (ΕΚ) αριθ. 539/2007 για την υποπερίοδο από την 1η Οκτωβρίου έως τις 31 Δεκεμβρίου 2011 εφαρμόζονται οι συντελεστές κατανομής που προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 17 Σεπτεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Σεπτεμβρίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 128 της 16.5.2007, σ. 19.

      ΠΑΡΑΡΤΗΜΑ

                  Αριθμός ομάδας

                  Αύξων αριθμός

                  Συντελεστής κατανομής για τις αιτήσεις πιστοποιητικών εισαγωγής που υποβλήθηκαν για την υποπερίοδο από 1.10.2011-31.12.2011
                  (%)

                  E2

                  09.4401

                  67,411997